# 2019ko Erresuma Batuko hauteskundeak

2019ko Erresuma Batuko hauteskundeak 2019ko abenduaren 12an izan ziren, ostegunean. Hauteskunde horietan Erresuma Batuko Komunen Ganberaren 58. legealdiko 650 parlamentariak (MP deituak) hautatu ziren, "first-past-the-post" bozkatze-sistema erabiliz, Erresuma Batua osatzen duten lau herrialdeetan.
2017ko hauteskundeetan, Alderdi Kontserbadoreak ez zuen gehiengorik lortu, eta ondorioz gutxiengoan gobernatu zuen bi urtez Alderdi Demokratiko Unionistaren sostenguarekin; eta arazoak izan zituen Brexita gauzatzeko proposamenak eta legeak parlamentutik igarotzeko. Egoera estu horrek Theresa May aurreko Lehen Ministroaren dimisioa eragin zuen.
2019ko uztailean, Mayren dimisioaren ondoren, Boris Johnson hautatu zuten Alderdi Kontserbadorearen buruzagi, eta Lehen Ministro bihurtu zen jarraian. Johnsonek ez zuen lortu parlamentuak haren Brexit akordio berria onartzea urri amaieran, eta hauteskunde orokorretara deitu zuen blokeoa gainditzeko asmoarekin. Komunen Ganberak hauteskunde deiaren alde 480-20 bozkatu zuen, eta hauteskundeen data abenduaren 12an ezarri zen. Inkestek laboristekiko alde handia eman zieten kontserbadoreei hauteskunde kanpaina osoan zehar.
Hauteskunde egunean, Alderdi Kontserbadoreak 80 eserlekutako gehiengoa eskuratu zuen. Kontserbadoreek 48 ordezkari irabazi zituzten aurreko hauteskundeekiko, eta botoen %43,6 lortu zuten, edozein alderdiren ehunekorik handiena 1979tik. Kontserbadoreen garaipen berrietako asko laboristen "horma gorrian" izan ziren, historikoki Alderdi Laboristaren alde egin zuten Ingalaterra iparraldeko barrutietan. Izan ere, Alderdi Laboristak 202 ordezkari bakarrik lortu zituen, 1935etik lortutako kopururik txikiena. Eskoziako Alderdi Nazionalak (SNP) 13 eserleku egin zuen gora, eta Eskoziako botoen %45 bereganatu zuen, Eskoziako 59 eserlekuetatik 48 eskuratuz. Liberal Demokratek aurreko hauteskundeetako sostengua hobetzea lortu zuten arren (%11,6), ordezkari bat gutxiago lortu zuten (11 eserleku), eta alderdiaren buruzagia (Jo Swinson) parlamentutik kanpo geratu zen. Ipar Irlandan, Alderdi Demokratiko Unionista (DUP) alderdi handiena izaten jarraitu zuen, baina 2 eserleku galdu zituen, eta SDLP eta Aliantza Alderdia Ganberara itzultzea lortu zuten, 2017an parlamentutik kanpo geratu ondoren.
Hauteskunde emaitzek Erresuma Batua 2020ko urtarrilaren 31n Europar Batasunetik ateratzea ahalbidetu zioten Johnsoni. Alderdi Laboristaren porrotak Jeremy Corbynen dimisioa eragin zuen; eta Jo Swinson Liberal Demokraten buruzagia Komunen Ganberatik kanpo geratu zenez dimisioa aurkeztu zuen ere. Eskozian, bestalde, SNPren garaipenak bigarren independentzia erreferendum baterako aldarrikapena indartu zuen. Hauteskunde hauetan, lehenengoz Irlandako zatitzetik, errepublikanoek unionistek baino ordezkari gehiago lortu zituzten Ipar Irlandan (8 errepublikano eta 7 unionista).

## Aurrekariak

2016ko uztailean, Theresa May Erresuma Batuko Lehen Ministroa bihurtu zen David Cameronen dimisioaren ondoren. Haren alderdia (Alderdi Kontserbadorea eta Unionista) 2010eko hauteskundeetan heldu zen gobernura, eta ordutik Erresuma Batua gobernatu izan zuen, Liberal Demokratekin hasieran, eta bakarrik 2015etik. 2017ko hauteskunde orokorretan, May-k zeukan gehiengoa galdu zuen, baina gobernuan jarraitu ahal izan zuen Ipar Irlandako Alderdi Demokratiko Unionistarekin (DUP) sinatutako akordio bati esker. DUP alderdiaren eta parlamentari kontserbadore askoren oposizioa dela eta, May-k ezin izan zuen Europar Batasunarekin adostutako Brexit akordioa onartu 2019ko martxoaren 29rako, eta ondorioz Brexit data atzeratzea eskatu behar izan zion Batasunari. Oposizioko Alderdi Laboristak Theresa Mayren gobernuaren aurkako zentzura mozio bat aurkeztu zuen 2019ko urtarrilean, baina ez mozioak ez zuen aurrera egin. 2019ko Europar Parlamenturako hauteskundeetan Alderdi Kontserbadoreak jasandako porrotaren ondoren, May-k dimisioa aurkeztu zuen, eta Boris Johnsonek ordeztu zuen alderdiko buruzagi eta Lehen Ministro gisa, 2019ko uztailaren 23an. Johnsonek Brexit akordio berri bat lortu zuen arren, hark ere ez zuen lortu parlamentuak akordioa onartzea, eta hauteskunde orokorretara deitzen ahalegindu zen, baina hauteskundeak aurreratzeko parlamentuaren bi herenek aurrerapenaren alde egin behar dute, eta Johnsonen gobernuak hauteskundeak aurreratzeko bozketa hiru aldiz galdu zuen Komunen Ganberan.
Hauteskundeetara deitzeko hiru saiakerek porrot egin zuten, parlamentuaren sostengua ez baitzuten lortu: Ganberak "lehenik eta behin akordiorik gabeko Brexita mahai gainetik kentzea" galdegin zion Johnsoni; eta oposizioak "2019ko Europar Batasuneko (Irteera) (2.) Legea" onartu zuen ("Benn Legea" ere deitua, Hilary Benn legea aurkeztu zuen parlamentari laboristagatik), gobernuak Brexit data bigarrenez atzeratzen derrigortzeko. 2019ko urriaren 31ko epemuga baino lehen irteera akordiorik lortu ez zuenez, eta "Benn Legeak" behartuta, Johnsonek Brexit data atzeratzea onartu zuen, eta atzerapenaren ondoren Brexit akordio berria lortu zuen Europar Batasunarekin. Gobernuaren hauteskundeak aurreratzeko proposamena hiru aldiz porrot egin ondoren, parlamentuak Liberal Demokratek eta Eskoziako Alderdi Nazionalak urriaren 28an aurkeztutako hauteskunde aurrerapena onartu zuen. "2019ko Parlamentu Hauteskunde Orokor Goiztiarretarako Legea" (EPGEA laburtuta ingelesez) aldeko 438 eta aurkako 20 botorekin onartu zen; eta hauteskunde data abenduaren 9ra aldatzeko zuzenketa batek ez zuen aurrera egin, aldeko 295 eta aurkako 315 botorekin.

## Bozkatze sistema

Erresuma Batua 650 hautes-barrutitan dago banatuta, 70.000 biztanle ingurukoa bakoitza, eta barruti bakoitzak parlamentari bakarra hautatzen du Komunen Ganberarako, "first-past-the-post" (FPTP) edo "winner takes all" (ingeleraz "irabazleak dena hartzen du") deitutako bozkatze sistema erabiliz. Munduan zehar FPTP sistema oso gutxi erabiltzen den arren, mundu anglosaxoian eta Commonwealtheko herrialdeetan zehar oso hedatutako sistema da (Erresuma Batua, AEB, Kanada, India, ...).
FPTP sisteman, barruti bakoitzean hautesleek aurkezten diren hautagai guztien artean bakarrari eman diezaioke botoa. Hauteskundeen ondoren barruti bakoitzean hautagai bakoitzak jasotako boz guztiak zenbatzen dira, eta boto gehien lortu duena izendatzen da parlamentari, botoen gehiengoa lortu ez arren.
Sistema hori dela eta, hautagai batek barruti baten ordezkaritza lor dezake botoen erdia baino gutxiagorekin, hau da, hautesleen gehiengoak nahi ez duen hautagai batek irabaz ditzake hauteskundeak. Botoen gutxiengoarekin irabaztearen adibide on bat Hego Belfast barrutiko 2015eko hauteskunde emaitzak dira: SDLPren hautagaia botoen %24,5ekin izan zen hautatua, hautesleen gainerako %75,5 ordezkapen gabe utziz.

## Egutegia

2019ko Erresuma Batuko hauteskundeen egutegia :
| Data | Ekintza |
| Urriak 29 | Hauteskundeak aurreratzeko legea Komunen Ganberan onartzen da. |
| Urriak 30 | Hauteskundeak aurreratzeko legea Lorden Ganberan onartzen da. |
| Urriak 31 | Hauteskundeak aurreratzeko legeak Erreginaren berrespena jasotzen du, legea indarrean jarriz. |
| Azaroak 6 | Parlamentua desegiten da, hauteskunde kanpainari hasiera emanez. |
| Azaroak 14 | Hautagaiak aurkezteko epearen amaiera. |
| Azaroak 16 | Barruti bakoitzeko hautagai guztien zerrendak argitaratzen. |
| Azaroak 26 | Bozkatzeko erregistratzeko epearen amaiera. |
| Abenduak 12 | Bozketa eguna. |
| Abenduak 13 | Emaitza ofizialen aldarrikapena. |
| Abenduak 17 | Parlamentuaren lehen bilkura, Ganberako Presidentearen hautagaitza eta parlamentarien sin egitea. |
| Abenduak 19 | Erreginaren hitzaldia eta legealdiaren hasiera. |

## Hautagaitzak

Erresuma Batua osatzen duten 650 barrutietan zehar 3.415 hautagai aurkeztu ziren, 68 alderdi politiko ordezkatzen guztira. Horien artean 206 hautagai independente aurkeztu ziren (alderdi politikorik ordezkatzen ez dutenak). Erresuma Batua osatzen duten Britainia Handian eta Ipar Irlandan hautagaitza ezberdinak aurkeztu ziren. Hemen Komunen Ganberan edota Europako Parlamentuan eserlekuak dauzkaten edo izan dituzten alderdiak ageri dira.

### Britainia Handia

| Alderdia | Alderdia | Buruzagia | Buruzagiaren barrutia | Azken hauteskundeak | Azken hauteskundeak | Parlamentua desegitean eserlekuak | Lehiatutako barrutiak |
| Alderdia | Alderdia | Buruzagia | Buruzagiaren barrutia | Bozen % | Eserlekuak | Parlamentua desegitean eserlekuak | Lehiatutako barrutiak |
| | Alderdi Kontserbadorea | Boris Johnson | Uxbridge & South Ruislip | 42.4% | 317 | 298 | 635 barruti Erresuma Batuan |
| | Alderdi Laborista | Jeremy Corbin | Islington North | 40.0% | 262 | 244 | 631 barruti Erresuma Batuan |
| | Eskoziako Alderdi Nazionala | Nicola Sturgeon | Inon | 3.0% | 35 | 35 | 59 barruti Eskozian |
| | Liberal Demokratak | Jo Swinson | East Dunbartonshire | 7.4% | 12 | 21 | 611 barruti Erresuma Batuan |
| | Change UK | Anna Soubry | Broxtowe | Berria | Berria | 5 | 3 barruti Ingalaterran |
| | Plaid Cymru | Adam Price | Inon | 0.5% | 4 | 4 | 36 barruti Galesen |
| | Ingalaterra eta Galesko Alderdi Berdea | Jonathan Bartley eta Siân Berry | Inon | 1.6% | 1 | 1 | 474 barruti Ingalaterran eta Galesen |
| | Brexit Party | Nigel Farage | Inon | Berria | Berria | 0 | 276 barruti Britainia Handian |

### Ipar Irlanda

| Alderdia | Alderdia | Buruzagia | Buruzagiaren barrutia | Azken hauteskundeak | Azken hauteskundeak | Parlamentua desegitean eserlekuak | Lehiatutako barrutiak (18tik) |
| Alderdia | Alderdia | Buruzagia | Buruzagiaren barrutia | Bozen % (I.Irlandan) | Eserlekuak | Parlamentua desegitean eserlekuak | Lehiatutako barrutiak (18tik) |
| | Alderdi Demokratiko Unionista | Arlene Foster | Inon | %36 | 10 | 10 | 17 barruti Ipar Irlandan |
| | Sinn Féin | Mary Lou McDonald | Inon | %29,4 | 7 | 7 | 15 barruti Ipar Irlandan |
| | Alderdi Sozialdemokrata eta Laborista | Colum Eastwood | Foyle | %11,7 | 0 | 0 | 15 barruti Ipar Irlandan |
| | Ulstergo Alderdi Unionista | Steve Aiken | Inon | %10,3 | 0 | 0 | 16 barruti Ipar Irlandan |
| | Alliance Party (Aliantza Alderdia) | Naomi Long | Inon | %7,9 | 0 | 0 | 18 barruti Ipar Irlandan |

## Hauteskunde kanpaina
### Sloganak

| Alderdia | Slogana (originala) | Itzulpena |
| Alderdi Kontserbadorea | Get Brexit Done. Unleash Britain's Potential | Brexita burutu. Askatu Britainiaren potentziala |
| Alderdi Laborista | It's Time for Real Change | Benetako aldaketarako ordua da |
| Eskoziako Alderdi Nazionala | It's Time to Choose Our Own Future | Gure etorkizuna aukeratzeko unea da |
| Liberal Demokratak | Stop Brexit. Build a Brighter Future | Brexita gelditu. Etorkizun argiago bat eraiki |
| Change UK | Politics is Broken. Let's Change it | Politika apurtuta dago. Aldatu dezagun |
| Plaid Cymru | Wales, It's Us / Ni yw Cymru | Gales, gu gara |
| Ingalaterra eta Galesko Alderdi Berdea | Leading the Fight for Climate Action, a People's Vote, a Fair Society for All | Klima Aldaketaren aurkako, Jendearen Boza-rako$^a$, bidezko gizarte batentzako borrokaren burua. |
| Brexit Party | Change Politics for Good | Politika hobera aldatu |
| Alderdi Demokratiko Unionista | Strength to Deliver | Betetzeko indarra. |
| Sinn Féin | Building an Ireland of Equals | Berdinen Irlanda bat eraikitzen. |
| Alderdi Sozialdemokrata eta Laborista | Build a More Equal Ireland | Berdintasun handiagoko Irlanda bat eraiki. |
| Ulstergo Alderdi Unionista | For the Union | Batasunagatik. |
| Alliance Party (Aliantza Alderdia) | Demand Better | Hobea eskatu. |
$^a$ "Jendearen Boza" ("people's vote") europazaleek 2. Brexit Erreferendumari jarritako ezizena da.

### Debateak

2019ko Erresuma Batuko hauteskundeetarako debateak Britainia Handian :
| Data | Ekoizlea | Lurraldea | P Gonbidatua S Ordezkoa NI Gonbidatu gabea A Ez aurkeztuta N Debaterik ez | P Gonbidatua S Ordezkoa NI Gonbidatu gabea A Ez aurkeztuta N Debaterik ez | P Gonbidatua S Ordezkoa NI Gonbidatu gabea A Ez aurkeztuta N Debaterik ez | P Gonbidatua S Ordezkoa NI Gonbidatu gabea A Ez aurkeztuta N Debaterik ez | P Gonbidatua S Ordezkoa NI Gonbidatu gabea A Ez aurkeztuta N Debaterik ez | P Gonbidatua S Ordezkoa NI Gonbidatu gabea A Ez aurkeztuta N Debaterik ez | P Gonbidatua S Ordezkoa NI Gonbidatu gabea A Ez aurkeztuta N Debaterik ez |
| Data | Ekoizlea | Lurraldea | Con | Lab | SNP | LibDem | Plaid | Berdeak | BrexitP |
| Azaroak 17 | ITV Cymru Wales | Gales | S David Davies | S Thomas-Symonds | NI | P Jane Dodds | S Saville Roberts | NI | S Nathan Gill |
| Azaroak 19 | ITV | Erresuma Batua | P Johnson | P Corbyn | NI | NI | NI | NI | NI |
| Azaroak 22 | BBC | Erresuma Batua | P Johnson | P Corbyn | P Sturgeon | P Jo Swinson | NI | NI | NI |
| Azaroak 24 (bertan behera utzita) | Channel 4 | Erresuma Batua | N Johnson | N Corbyn | NI | NI | NI | NI | NI |
| Azaroak 26 | BBC Cymru Wales | Gales | S David Davies | S Nia Griffith | NI | P Jane Dodds | S Saville Roberts | NI | S James Wells |
| Azaroak 28 (bertan behera utzita) | Sky News | Erresuma Batua | N Johnson | N Corbyn | NI | N Jo Swinson | NI | NI | NI |
| Azaroak 28 | Channel 4 | Erresuma Batua | A Johnson | P Corbyn | P Sturgeon | P Jo Swinson | P Adam Price | P Siân Berry | A Farage |
| Azaroak 29 | BBC | Erresuma Batua | S Rishi Sunak | S Long-Bailey | P Sturgeon | P Jo Swinson | P Adam Price | S Caroline Lucas | S Richard Tice |
| Abenduak 1 | ITV | Erresuma Batua | S Rishi Sunak | S Richard Burgon | P Sturgeon | P Jo Swinson | P Adam Price | P Siân Berry | P Farage |
| Abenduak 3 | BBC Cymru Wales | Gales | S Jones | S David Hanson | NI | S John | S Rhun ap Iorwerth | NI | P Nathan Gill |
| Abenduak 3 | STV | Eskozia | P Jackson Carlaw | P Richard Leonard | P Sturgeon | P Willie Rennie | NI | NI | NI |
| Abenduak 6 | BBC | Erresuma Batua | P Johnson | P Corbyn | NI | NI | NI | NI | NI |
| Abenduak 8 | Channel 4 | Erresuma Batua | A | S Angela Rayner | S Philippa Whitford | P Jo Swinson | P Adam Price | P Jonathan Bartley | A |
| Abenduak 9 | BBC | Erresuma Batua | S Robert Jenrick | S Angela Rayner | S Humza Yousaf | P Jo Swinson | P Adam Price | P Jonathan Bartley | P Farage |
| Abenduak 10 | BBC Scotland | Eskozia | P Jackson Carlaw | P Richard Leonard | P Sturgeon | P Willie Rennie | NI | NI | NI |

## Inkestak

Beheko grafikoak 2017ko hauteskundeetatik aurrera egindako inkesten emaitzak irudikatzen ditu, Britainia Handiko hauteslei eginak batez ere. Marraztutako marrak azken 15 inkesten batez-bestekoa irudikatzen du, eta amaierako borobil handiagoek hauteskundeen benetako emaitzak adierazten dituzte.

## Emaitzak
### Laburpena

| Alderdia | Alderdia | Buruzagia | Eserlekuak | Eserlekuak | Eserlekuak | Bozak | Bozak |
| Alderdia | Alderdia | Buruzagia | Guztira | % | | Guztira | % |
| | Alderdi Kontserbadorea | Boris Johnson | 365 | %56,2 | 365 | 13.966.565 | %43,6 |
| | Alderdi Laborista | Jeremy Corbin | 202 | %31,1 | 202 | 10.269.076 | %32,2 |
| | Eskoziako Alderdi Nazionala | Nicola Sturgeon | 48 | %7,4 | 48 | 1.242.380 | %3,9 |
| | Liberal Demokratak | Jo Swinson | 11 | %1,7 | 11 | 3.696.423 | %11,6 |
| | Alderdi Demokratiko Unionista | Arlene Foster | 8 | %1,2 | 8 | 244.128 | %0,8 |
| | Sinn Féin | Mary Lou McDonald | 7 | %1,1 | 7 | 181.853 | %0,6 |
| | Plaid Cymru | Adam Price | 4 | %0,6 | 4 | 153.265 | %0,5 |
| | Alderdi Sozialdemokrata eta Laborista | Colum Eastwood | 2 | %0,3 | 2 | 118.737 | %0,4 |
| | Ingalaterra eta Galesko Alderdi Berdea | Jonathan Bartley Siân Berry | 1 | %0,2 | 1 | 835.579 | %2,7 |
| | Aliantza Alderdia | Naomi Long | 1 | %0,2 | 1 | 134.115 | %0,4 |
| | Hizlaria (Speaker) | Lindsay Hoyle | 1 | %0,2 | 1 | 26.831 | %0,1 |

### Emaitza osoak

2019ko abenduaren 12ko Erresuma Batuko hauteskunde orokorrak :
| Alderdia | Alderdia | Buruzagia | Hautagai kop. | Eserlekuak | Eserlekuak | Eserlekuak | Eserlekuak | Eserlekuak | Bozak | Bozak | Bozak |
| Alderdia | Alderdia | Buruzagia | Hautagai kop. | Guztira | Irabaziak | Galduak | Aldaketa | % | Guztira | % | Aldaketa |
| | Alderdi Kontserbadorea | Boris Johnson | 635 | 365 | 58 | 10 | ▲48 | %56,2 | 13.966.565 | %43,6 | ▲1,2 |
| | Alderdi Laborista | Jeremy Corbin | 631 | 202 | 1 | 61 | ▼60 | %31,1 | 10.269.076 | %32,2 | ▼7,9 |
| | Liberal Demokratak | Jo Swinson | 611 | 11 | 3 | 4 | ▼1 | %1,7 | 3.696.423 | %11,6 | ▲4,2 |
| | Eskoziako Alderdi Nazionala | Nicola Sturgeon | 59 | 48 | 14 | 1 | ▲13 | %7,4 | 1.242.380 | %3,9 | ▲0,8 |
| | Ingalaterra eta Galesko Alderdi Berdea | Jonathan Bartley Siân Berry | 472 | 1 | 0 | 0 | 0 | %0,2 | 835.579 | %2,7 | ▲1,1 |
| | Brexit Party | Nigel Farage | 275 | | | | | | 644.257 | %2 | Berria |
| | Alderdi Demokratiko Unionista | Arlene Foster | 17 | 8 | 0 | 2 | ▼2 | %1,2 | 244.128 | %0,8 | ▼0,1 |
| | Sinn Féin | Mary Lou McDonald | 15 | 7 | 1 | 1 | 0 | %1,1 | 181.853 | %0,6 | ▼0,2 |
| | Plaid Cymru | Adam Price | 36 | 4 | 0 | 0 | 0 | %0,6 | 153.265 | %0,5 | ±0 |
| | Aliantza Alderdia | Naomi Long | 18 | 1 | 1 | 0 | ▲1 | %0,2 | 134.115 | %0,4 | ▲0,2 |
| | Alderdi Sozialdemokrata eta Laborista | Colum Eastwood | 15 | 2 | 2 | 0 | ▲2 | %0,3 | 118.737 | %0,4 | ▲0,1 |
| | Ulstergo Alderdi Unionista | Steve Aiken | 16 | | | | | | 93.123 | %0,3 | ±0 |
| | Yorkshire Alderdia | Christopher Whitwood | 28 | | | | | | 29.201 | %0,1 | ±0 |
| | Eskoziako Alderdi Berdea | Patrick Harvie & Lorna Slater | 22 | | | | | | 28.122 | %0,1 | ±0 |
| | Speaker | Lindsay Hoyle | 1 | 1 | | | | %0,2 | 26.831 | %0,1 | ±0 |
| | Erresuma Batuaren Independentziaren Alderdia | Patricia Mountain | 44 | | | | | | 22.817 | %0,1 | ▼1,8 |
| | Ashfield-eko Independenteak | Jason Zadrozny | 1 | | | | | | 13.498 | %0,0 | ±0 |
| | Alderdi Liberala | Steve Radford | 19 | | | | | | 10.876 | %0,0 | ±0 |
| | Change UK | Anna Soubry | 3 | | | | | | 10.006 | %0,0 | Berria |
| | Aontú | Peadar Tóibín | 7 | | | | | | 9.814 | %0,0 | Berria |
| | Monster Raving Loony | Howling Laud Hope | 24 | | | | | | 9.739 | %0,0 | ±0 |
| | Pertsonak Irabazien Aurretik | Buruzagirik ez | 2 | | | | | | 7.526 | %0,0 | ±0 |
| | Birkenhead Justizia Soziala | Frank Field | 1 | | | | | | 7.285 | %0,0 | Berria |
| | Herri Kristauen Aliantza | Sidney Cordle | 27 | | | | | | 6.486 | %0,0 | ±0 |
| | Heavy Woollen Independenteak | Aleksandar Lukic | 1 | | | | | | 6.423 | %0,0 | ±0 |
| | Alderdi Sozialdemokrata | William Clouston | 20 | | | | | | 3.295 | %0,0 | ±0 |
| | Animali Ongizatea | Vanessa Hudson | 6 | | | | | | 3.086 | %0,0 | ±0 |
| | Ipar Ekialdeko Alderdia | Mark Burdon | 2 | | | | | | 2.637 | %0,0 | ±0 |
| | Lincolnshireko Independentea | Marianne Overton | 1 | | | | | | 1.999 | %0,0 | ±0 |
| | Ipar Irlandako Alderdi Berdea | Clare Bailey | 3 | | | | | | 1.996 | %0,0 | ±0 |
| | Demokrata Ingelesak | Robin Tilbrook | 4 | | | | | | 1.987 | %0,0 | ±0 |
| | Alderdi Libertarioa | Adam Brown | 5 | | | | | | 1.780 | %0,0 | ±0 |
| | Mebyon Kernow | Dick Cole | 1 | | | | | | 1.660 | %0,0 | ±0 |
| | Oldham-ez and Saddleworth-ez Arro | Paul Errock | 2 | | | | | | 1.606 | %0,0 | ±0 |
| | Sare Independentea | Ian Stephens | 1 | | | | | | 1.542 | %0,0 | ±0 |
| | Gwlad Gwlad | Gwyn Wigley Evans | 3 | | | | | | 1.515 | %0,0 | ±0 |
| | Cynon Valley | Andrew Chainey | 1 | | | | | | 1.322 | %0,0 | ±0 |
| | Beteranoen eta Herritarren Alderdia | Robin Horsfall | 2 | | | | | | 1.219 | %0,0 | ±0 |
| | Burnley eta Padiham-eko Alderdia | Mark Payne | 1 | | | | | | 1.162 | %0,0 | ±0 |
| | Shropshireko Alderdia | Robert Jones | 1 | | | | | | 1.141 | %0,0 | ±0 |
| | Cumbria Lehenesten | Jonathan Davies | 1 | | | | | | 1.070 | %0,0 | ±0 |
| | Bakea | John Morris | 2 | | | | | | 960 | %0,0 | ±0 |
| | Wycombeko Independenteak | Matt Knight | 1 | | | | | | 926 | %0,0 | ±0 |
| | Justizia eta Anti-Ustelkeria | Donald Jerrard | 3 | | | | | | 728 | %0,0 | ±0 |
| | Alderdi Kristaua | Jeff Green | 2 | | | | | | 705 | %0,0 | ±0 |
| | Renew | Julie Girling | 4 | | | | | | 545 | %0,0 | ±0 |
| | Langileen Alderdi Iraultzailea | Joshua Ogunleye | 5 | | | | | | 524 | %0,0 | ±0 |
| | Britainiar Alderdi Nazionala | Adam Walker | 1 | | | | | | 510 | %0,0 | ±0 |
| 500 boto baino gutxiagoko alderdiak | 500 boto baino gutxiagoko alderdiak | 500 boto baino gutxiagoko alderdiak | | | | 1 | ▼1 | | | | |
| Guztira | Guztira | Guztira | | 650 | | | | 100 | 32.014.110 | 100 | |
| Errolda eta parte-hartzea | Errolda eta parte-hartzea | Errolda eta parte-hartzea | | | | | | | 47.587.254 | %67,3 | ▼1,5 |
Botoak :
| Alderdiak | Alderdiak | Ehunekoak |
| Kontserbadoreak | Kontserbadoreak | 43.6% | 43.6% |
| Laboristak | Laboristak | 32.2% | 32.2% |
| LibDem | LibDem | 11.6% | 11.6% |
| SNP | SNP | 3.9% | 3.9% |
| Berdeak | Berdeak | 2.7% | 2.7% |
| Brexit Alderdia | Brexit Alderdia | 2.0% | 2.0% |
| DUP | DUP | 0.8% | 0.8% |
| Sinn Féin | Sinn Féin | 0.6% | 0.6% |
| Plaid Cymru | Plaid Cymru | 0.5% | 0.5% |
| SDLP | SDLP | 0.4% | 0.4% |
| Besteak | Besteak | 1.4% | 1.4% |
Komunen Ganberako eserlekuak :
| Alderdiak | Alderdiak | Eserlekuen ehunekoak |
| Kontserbadoreak | Kontserbadoreak | 56.2% | 56.2% |
| Laboristak | Laboristak | 31.1% | 31.1% |
| SNP | SNP | 7.4% | 7.4% |
| LibDem | LibDem | 1.7% | 1.7% |
| DUP | DUP | 1.2% | 1.2% |
| Sinn Féin | Sinn Féin | 1.1% | 1.1% |
| Plaid Cymru | Plaid Cymru | 0.6% | 0.6% |
| SDLP | SDLP | 0.3% | 0.3% |
| Berdeak | Berdeak | 0.2% | 0.2% |
| Aliantza Alderdia | Aliantza Alderdia | 0.2% | 0.2% |

## Oharrak

* ↑ Nicola Sturgeon Eskoziako Parlamentuko kidea da. Ian Blackford da SNPren buruzagia Westminsterren.
* ↑ Adam Price Galesko Biltzar Nazionaleko kidea da. Liz Saville Roberts da alderdiaren buruzagia Komunen Ganberan.
* ↑ Bartley Lambethen Kontseiluko kidea da, eta Berry Londreseko Biltzarreko kidea da. Alderdiaren parlamentari bakarra Caroline Lucas da.
* ↑ Farage Europako Parlamentuko kidea da. Alderdi honek ez du ordezkapenik Komunen Ganberan.
* ↑ Foster Ipar Irlandako Biltzarreko kidea da. Alderdiaren buruzagia Westminsterren Jeffrey Donaldson da.
* ↑ McDonald Dáil Éireann Irlandako Errepublikako parlamentuko kidea da. Sinn Féinen politika abstentzionista dela eta, alderdiak eskuratutako parlamentariak ez dira inoiz Komunen Ganberara joaten.
* ↑ Aiken Ipar Irlandako Biltzarreko kidea da.
* ↑ Long Ipar Irlandako Biltzarreko kidea da. Alderdiaren parlamentari bakarra Stephen Farry da.
* ↑ Channel 4 kanalak alderdi-buruzagien debatea nahi zuen, eta ez zuten Michael Gove onartu ordezko gisa
* ↑ Neale Hanvey zenbatuz. Alderditik kanporatu zuten hauteskundetan eta independente gisa eseri zen.

## Erreferentziak

* 1 2 3 (Ingelesez) «2019ko hauteskundeen emaitzak» BBC (Noiz kontsultatua: 2020ko martxoaren 9).
* ↑ «UK set for 12 December general election after MPs' vote» BBC News 2019/10/29.
* ↑ «Boris Johnson and Tories predicted to win 86-seat majority in exit poll» The Guardian 2019/12/13.
* ↑ «Election results 2019: Boris Johnson hails 'new dawn' after historic victory» BBC News 2019/12/13.
* 1 2 «Jeremy Corbyn: 'I will not lead Labour at next election'» BBC News 2019/12/13.
* 1 2 «Scottish independence vote a 'democratic right', says Sturgeon» The Guardian 2019/12/13.
* 1 2 «Election results 2019: Lib Dem leader Jo Swinson to step down» BBC News 2019/12/13.
* ↑ (Ingelesez) «May's government survives no-confidence vote» BBC News 2019/01/16.
* ↑ (Ingelesez) «Boris Johnson loses sixth vote in six days as election bid fails» The Guardian 2019/09/10.
* ↑ (Ingelesez) «Brexit: Parliament breaks deadlock with vote for 12 December election» The Guardian 2019/10/30.
* ↑ (Ingelesez) «MPs close to backing December election as bill clears first hurdle» BBC News 2019/10/29.
* ↑ (Ingelesez) «Hego Belfasteko barrutia - 2015eko hauteskundeak» BBC (Noiz kontsultatua: 2020ko martxoaren 9).
* ↑ (Ingelesez) «General Election 2019 timetable: the key dates and deadlines for the next five weeks of campaigning» inews.co.uk (Noiz kontsultatua: 2020ko martxoak 10).
* ↑ (Ingelesez) «New Parliament to start on Tuesday December 17» County Press (Noiz kontsultatua: 2020ko martxoak 10).
* ↑ «Every Conservative candidate for the 2019 general election» inews.co.uk.
* ↑ (Ingelesez) «Welsh politicians clash in first televised election debate» ITV News (Noiz kontsultatua: 18 November 2019).
* ↑ (Ingelesez) «Jeremy Corbyn and Boris Johnson to go head-to-head in ITV debate» ITV News (Noiz kontsultatua: 5 November 2019).
* ↑ (Ingelesez) «BBC Question Time leaders special: who came out on top?» The Guardian ISSN 0261-3077..
* ↑ (Ingelesez) «Channel 4 cancels leaders' debate over Boris Johnson no-show» Press Gazette (Noiz kontsultatua: 30 November 2019).
* ↑ (Ingelesez) «Leaders' election TV debate cancelled after Boris Johnson refuses to take part» The Independent (Noiz kontsultatua: 30 November 2019).
* ↑ @bendepear. (2019ko azaroak 25). This Thursday 28th @Channel4News will devote its hour @7 to debate climate change. Thus far Jeremy Corbyn, Nicola Sturgeon, Jo Swinson & Sian Berry have confirmed. The invitation remains open to @BorisJohnson & @Nigel_Farage but this debate will go ahead with or without them. (Noiz kontsultatua: 2019ko azaroak 25).
* ↑ «The ITV Election Debate» ITV News 14 November 2019 (Noiz kontsultatua: 14 November 2019).
* ↑ «03/12/2019 - Live Election Debate» BBC One (Noiz kontsultatua: 1 December 2019).
* ↑ «STV to host General Election debate with Scottish leaders» STV News 16 November 2019 (Noiz kontsultatua: 19 November 2019).
* ↑ «Channel 4 cancels leaders' debate over Boris Johnson no-show» Press Gazette 22 November 2019 (Noiz kontsultatua: 23 November 2019).
* ↑ «Britain Decides: Everything But Brexit Debate» Channel 4 (Noiz kontsultatua: 1 December 2019).
* ↑ «Who were the winners and losers? Suzanne Breen's verdict on UTV election debate» Belfast Telegraph 10 December 2019 ISSN 0307-1235. (Noiz kontsultatua: 10 December 2019).
* ↑ «Election 2019: Scotland» BBC One (Noiz kontsultatua: 1 December 2019).

## Kanpo estekak

* Datuak: Q30173038
* Multimedia: 2019 United Kingdom general election / Q30173038